Ǹtondôbə a kɔ́bɔ̄ nâ: Tə́bə́gán á mīńdzɔ̄ŋ, mǐ yen, kəlán myǎsílī á mīńdzɔ́ŋ yā ókōbá. Éyə zěn mvɔ̌m é nə̄ vé? Toŋǎn dzɔ̌, eyɔ̌ŋ te myǎyi bələ́ áwɔí ású míńsísīm myáán. Hədá, á kə̄ kwī, ńdɔ̄ bə́ ngádzó nâ: "Byǎyǐ kig dzɔ toŋ !" 17Mə ngátə́lē mína bə́nɔ́nī: "Mǐ kalaga kíŋ tɔ́ŋ !" Ńdɔ̄ bə́ ngádzó nâ: "Byǎyǐ kig bɔ ókālá ziŋ !" 18Asú tē hḿ, ǎ məyɔŋ, vógólán, ǎ ékóan, yénə́ é dzam láyi tóban ai bɔ́. 19Ǎ sí, vógólo, ma nyɔ́ māzu ai amalá ású áyɔ̌ŋ tē, mân yǎ miǹtsogán myábán mālá, amú bá ndzí kig bɔ ókālá ai bibúg byáma, ńdɔ̄ fə bə́ ngábyandi mvéndé dzama. 20Ótú wásɔ́ á Saba ó nə ai ma m̀fí dzé ? Nden alabínda yǎ yásɔ́ á miǹnam oyǎb ? Mim̀kpə́l mə̄túnuŋa máán mânyə̌b kig ma á ńnə̄m, mə̄túnuŋa máán mátsāg mā á ńnə̄m.